Návrh

Nariadenie vlády
Slovenskej republiky
z.....................2002

o úprave náhrady za stratu na zárobku po skončení pracovnej neschopnosti alebo pri invalidite

 Vláda Slovenskej republiky podľa § 447 ods. 3 Občianskeho zákonníka nariaďuje:

§ 1

      Náhrada za stratu na zárobku po skončení  pracovnej neschopnosti alebo pri                                                                                                                                                                         invalidite patriaca  podľa  občianskoprávnych predpisov sa  upravuje  tak,  že  priemerný  zárobok rozhodujúci pri výpočte tejto náhrady sa zvyšuje o 8,2 % za rok 2001. 

§ 2

      Pri úprave  náhrady   podľa § 1 sa neprihliada na zvýšenie invalidného dôchodku, prípadne čiastočného invalidného dôchodku podľa predpisov o sociálnom zabezpečení.1)
§ 3

      (1) Náhrada upravená podľa tohto nariadenia  vlády patrí od 1. októbra 2002.
      (2) Na úpravu náhrady  pred 1. októbrom 2002  sa vzťahujú doterajšie predpisy. 2) 

§4

Toto nariadenie vlády nadobúda účinnosť 1. októbra 2002.